  Майя Бывальцева «Единая Россия» партия кылдэм дырысен 15 ар тырмонлы сӥзьыса, 21-тӥ шуркынмонысен 1-тӥ толсурозь Удмуртиын улӥсьёсын пумиськонъёс ортчытозы. Со сярысь ивортэ партилэн улосвыл ёзэтэзлэн пресс-службаез. 21–25 шуркынмонэ улосвыл но интыысь мер приёмнойёсын калыкен пумиськозы Федераци Кенешлэн элькунлэсь ёзчиосыз но Кун Думаысь депутатъёс Андрей Исаев, Валерий Бузилов, Алексей Загребин но Александр Василенко. Озьы ик пумиськонъёсы ӧтёзы элькунысь данлыко адямиосты, министерствоослэсь но удысэтъёслэсь кивалтӥсьёссэс, муниципалитетъёслэсь тӧрооссэс. Чакланъёсъя, Кун Думае списокъя быръем депутатъёс Ижкарын пумиськонъёс нуозы, одӥг мандатъем округъёсъя бырйиськемъёс — муниципалитетъёсын. Со сяна, 1-тӥ толсуре улосвылъя мер приёмнойын калыкен пумиськозы элькунысь вылӥ кивалтӥсьёс. «Единая Россия» партилэн кивалтӥсезлэн Дмитрий Медведевлэн улосвылъя мер приёмноез интыяськемын Ижкарысь Октябрьлы 50 ар площадьысь 15 номеро юртын. Тегъёс: Мерлык Ижкар Удмуртия ЕдинаяРоссия  